Beurtkrag Sondag toegepasArgieffoto (Pixabay) “Eskom sal van 07:00 tot 22:00 vanaand fase 1-beurtkrag toepas weens ŉ tekort aan opwekkingseenhede en lae reserwevlakke by ons pompopgaarskemas en oopsiklus-gasturbines,” het die kragvoorsiener in ŉ verklaring gesê. “Dit is belangrik om daarop te let dat Eskom beurtkrag toepas as ŉ noodsaaklike maatreël om die kragnetwerk te beskerm en te verseker dat instandhouding gedoen word sodat betroubare voorsiening van elektrisiteit op lang termyn volgehou kan word.” Eskom het Saterdag van 07:00 tot 22:00 fase 2-beurtkrag toegepas. Gebruikers wat hul elektrisiteit direk van Eskom ontvang, kan die beurtkragskedule hier sien. Gebruikers wat deur hul munisipaliteit elektrisiteit ontvang, moet die betrokke munisipaliteit se webwerf besoek.